gentaiscool/nusaparagraph_topic huggingface dataset:
Pade jaman bercocok tanem, pas tempat tinggalnye entu orang-orang udeh kagak nomaden lagi alias netep, mereka idup secara berkelompok dan terciptalah perkampungan kecil. Pade tiap entu perkampungan, ade beberape keluarga dan mereka idup secara gotong royong dan ade pembagian tugas antara cewek dan cowok. Misalnye para laki-laki bakalan bikin temlat tinggal, nah yang cewek-cewek kudu hias dan rawat. Terus yang laki-laki berburu, para cewek pade masa bercocok tanem bisa aje kelola badogan buat dibadog entarnye. Intinye pade jaman bercocok tanem, udeh pade kagak nomaden dan tempat tinggalnye udeh netep, lokasi tempat tinggalnye tergantung sama lokasi sumber aer dan alam yang dikelola, serta para perempuan dan para laki-laki pade bagi-bagi tugas.

Topic: slice of life
Knapa aye milih adat Betawi trus nampilin palang pintu tuh biar terus ada kebudayaan ini tuh. Biar ada penerusnye juga. Palang pintu tuh sebenernya ada 3 orang, 2 orang buat pihak nyang cewe, nah 1 orang buat pihak cowo. Nah satu orang tuh ade nyang bertugas jadi juru pantun dari masing-masing pihak. ade 3 orang nyang baca shalawat dustur, 1 orang oembaca sike, trus ditambah pemain musik rebana, kecimpring, buat ngiringin penganten laki. Di sini penganten laki dikasih syarat, supaya bisa ngalahin jawara trus pinter juga ngajinye. Maknanye tuh kalo laki di dalem rumah mesti pinter ngajar ngaji bininye trus di luar mesti pinter tuh jagain istrinya.

Topic: culture & heritage
Cerita lagi ama kisah Nabi Ibrahim, aye bener-bener kaga nyangka bisa seikhlas itu. Padahal pan anaknye tuh bener-bener boleh kepengen, tapi rela tuh disembeleh. Orang pan di zaman sekarang anaknye pada diemong banget dah, lagunya ampe pada meres saking dialemnye. Yang bikin gedeg tuh, anak udeh salah malah dibelain, bukan malah dibilangin. Ada tuh cerita baru-baru ini, anaknye bunuh orang trus malah diumpetin ama orang tuanye. Padahal, jelas-jelas tuh bocah udeh kebangetan tingkah lakunye, eh malah dibuang juga lagi barang buktinye. Anak pan titipan ya, di akherat nanti ade tuh pertanggung-jawabannye. Apa bisa di zaman sekarang orang tua mau ngorbanin anak kalo diperintah Allah, kayanya mah kaga tau dah ya, susah pasti liat orang nyang ikhlas di zaman sekarang.

Topic: religion
Sebenernye bisa aje kalo kite dikantor tuh bisa hidup hemat. Caranye dengan kite hidup hemat, jadi kite bisa simpen tuh duit di tabungan. Kalo ke kantor tuh diusahain bawa minum ama makanan sendiri. Soalnye kite tau pan makan kalo beli di luar tuh pasti mahal, belom lagi ama jajannye. Terus kalo ikut pegi ama temen-temen tuh boleh aja, cuman jangan ampe tiap hari juga tuh keluar maen ama temen-temen kantor. Di situ tuh tempat kite ngabisin duit nyang kaga kerasa. Belom lagi kalo lagi jajan di luar tuh abis makan siang, trus juga beli minuman kalo lagi suntuk bisa abis gaji buat jajan doang.

Topic: business
Dèlman mêrupakan salèh atu transportasi nyang populèr sêjak jaman kolonial. Transportasi nyang ditarik amè tênagè kuda êni berasal dari namè pênêmunyè, Charles Theodore Deeleman, sêorang litografêr amè insinyur jaman Hindia Bêlanda. Orang Bêlandè nyêbutnyè ‘dos-à-dos’, yakni dari bahasè Prancis nyang artinyè ‘punggung padè punggung’. Maksudnyè, sais amè pênumpang duduknyè bêrlawanan arah atau ngêbêlakangin. Istilah dos-à-dos êni amè masarakat Bêtawi disêbut jadi 'sado'. Transportasi nyang dikêndarèin amè sêorang sais êni mulè digunèin sêbagè angkutan antarkotè padè 1897. Wayah dulu sado diibaratin sêbagè taksi karna bisè ngêlayanin rutê jauh kayak Bogor—Bandung. Karang pungsi sado udèh berobah. Padè bêbêrapè têmpat wisatè, sado diijinin beropêrasi sêbagè transportasi wisatè.

Topic: leisures
Bu Gina pêrnèh kêjêbak utang kartu kridit ampè ratusan jutè. Sêlamè bêbulan-bulan Bu Gina tibang mampu ngêbayar tagihan sêcarè minimal. Sampè akhirnyè bêkali-kali pênagih utang ngêdatêngin rumèh amè kantornyè. Ampir sêtêngèh gajinyè diè pakè buat ngêbayar tagihan minimal. Têrus, Bu Gina gêtol sêmbahyang tahajud sêmbari mèwèk saban sujudnyè. Diè pèngèn bêrtobat kagak makè kartu kridit lagi. Bêbêrapè waktu kêmudian, ujug-ujug kantor ngênugasin diè kêluar kotè buat ngurus sêbuah proyèk. Dari tunjangan nyang diè têrimè saban bulan, mulèlah diè bayar utang kartu kriditnyè, têrus diè tutup sêmuè kartu kriditnyè ntu. Karang saban bêlanjè makè kartu dèbit ajè, sêsuè danè nyang adè. Bêgonolah kêutamèan tahajud, yakni dikabulin doa-doa.

Topic: religion
Sekarang kita bikin olahan makanan dari kurma. Sebenernya ini pendamping makanan. Orang sini kalo buka puasa pada demen banget gorengan. Nah, gorengan ini temennya biasanya sambel. Jadi, kita bikin sambel kurma. Pertama, kita siapin cabe rawit segenggem, satu biji bawang putih ama bawang merah, secuil terasi. Abis itu, kita goreng semua bahan. Kalo udah mateng, kita angkat, terus kita tuang ke ulekan. Ulek semua bahan itu ampe alus. Kalo udah alus, kita masukkin satu atawa dua kurma yang bijinya udah dipisahin. Ulek lagi ampe bener-bener alus. Terus, kita tambahin garem ama tuang dikit aja minyak goreng yang udah panas tadi. Aduk ampe semua kesadur rata. Sambel udah jadi, siap dicocol ama gorengan.

Topic: food & beverages
Elu tau kan, kalo teknologi entu makin maju dan berkembang canggih? Nah teknologi entu kagak cuma makin berkembang canggih aje, tapi makin tersebar luas juga. Kagak cuma di kota, makin berjalannye waktu, di desa pun ponsel akhirnye juga ade. Gaya hidup orang di desa jaman sekarang, make ponsel buat alat bersilaturahim sama orang laennye biar obrolannye lebih gampang, kagak perlu ketemu langsung. Makin lama, akhirnye para bocah juga mulai kebiasaan maenin hape dibandingin maen langsung. Tapinye, gaya hidup make ponsel punya dampak laen buat para bocah, ya entu mereka kecanduan game online dan lupa waktu serta kewajiban. Bahaya ye? Makanye jangan dibiarinin gitu aje.

Topic: slice of life
Apalagi denger cerita temen-temen aye kalo digunung tuh kudu banget tahan dingin, udeh gitu kan kaga ada rumah di atas gunung. Tidur juga mesti pake tenda, gimana aye bisa tidur tuh bisa-bisa kena hipotermia kali. Mangkanye kalo kaga bisa dingin trus mao naek gunung ya harus tuh pake baju nyang anget biar kite nant pas naek gunung kaga kena hipotermia. Namanye di alam kan tidur juga cuma di tenda, ya gimana kaga mao dingin. Obat-obatan pribadi juga kudu di bawa karna kalo kaga nanti kaga di bawa mao beli di mana lagi mana ade warung nyang jual obat-obatan kalo tiba-tiba sakit.

Topic: slice of life
Elu bingung mau bikin ape buat ngebadog? Bosen sama badogan elu yang entu-entu aje? Elu doyan sama Tom Yum Seafood kagak? Nah kalo elu doyan, elu mungkin bisa mulai beli atau nyiapin bahan-bahan buat bikinnye. Bahan-bahannye entu adalah cumi, pangsit ayam, bakso udang, chikua, dan pokcoy. Kalo elu udeh beli dan nyiapin entu bahan, selanjutnye elu kudu siapin bumbu halus, ya entu 4 bawang merah, 2 bawang putih, 1 kemiri, dan 3 cabe merah keriting. Nah selanjutnye, elu bisa siapin bumbu pelengkap juga, ya entu 1 bumbu tom yum merek kepercayaannye elu, 1 daon salam, 2 daon jeruk, 1 serai dan digeprek, 1 ruas jahe dan digeprek, 1 ruas lengkuas dan digeprek, dan 1 sendok badog aer jenuk nipis. Cara bikinnye entu adalah tumis bumbu alus, masukin bumbu pelengkap, tuang aer secukupnye, masukin cumi, dan elu bisa tunggu sampe empuk. Terakhir, elu bisa masukin bahan laennye, terus elu kasih garem, kaldu, dan lada bubuk.

Topic: food & beverages
Tenga ari bolong, Babeh ngipas-ngipas di teras rumah. "Ngelekeb bangat, yak," Babeh bejanggit. "Bikin nyang seger-seger, dah," katanye, terus ke dapur. Pas lagi liat-liat kulkas, si Doel muncul dari pangkengnye. "Nyari ape, Beh?" Tanya Doel. "Enih, Babeh mo bikin es kolang-kaling. Lagih nyari bahannye," kate Babeh. Doel bingung, terus nanye ntu begimane cara bikinnye. Untung Babeh lagih mode baek. Dijelasin lah ame Babeh, Doel kalo mau bikin es kolang-kaling, kudu nyiapin bahan utamanye: kolang-kaling! Terus dicuci dulu ampe bersih. Kalo udeh, siapin 100 gr gula, 300 ml aer, 2 sdm jeruk nipis, ame 3 tetes pewarna makanan warna merah. Buat pelengkapnye, Babeh demennye daging kelape mude, santen, kentel manis, es batu, ame aer gula. Kalo udeh kekumpul semue, cara bikinnye pertame campurin semue bahan dasarnye, terus kasih pewarna biar keliatan seger warnanye. Udeh gitu, rebus ampe kolang-kaling empuk ame aernye bekurang. Kalo udeh, angkat kolang-kaling, terus tirisin. Abis itu, taro di gelas ato mangkok, tuangin bahan-bahan pelengkap. Udeh, deh, tenga ari bolong jadi seger gegara minum es kolang-kaling!

Topic: food & beverages
Sewaktu aye mau lulus sekolah menengah ke atas, aye kan masuk kuliah tuh ye, aye udeh cita-cita banget pengen ganti hp karena hp aye udeh parah banget errornye. Sedangkan nanti di kampus bakal ada grup WA seabrek, aye udeh kaga bisa ngebayangin gimane dah tuh. Terus juga pas kuliah kaya makin dibutuhin dah ntu yang namanye cari ape-ape di internet. Akhirnye aye minta dibeliin hp, tapi babeh aye ngotot bener maunye beliin aye laptop, karena katanye die kalo udeh kuliah tugas nanti makin bejibun dan yang dibutuhin itu laptop karena speknye lebih cocok buat anak kuliahan beda sama notebook takut kaga bisa support. Padahal notebook aye masih bague bener, masih enak banget dipakenye, aye rasa notebook aye masih banget bisa support. Gedek banget rasanye aye sama babeh aye yaudeh teteplah aje aye dibeliinnye laptop inget banget merknye ASUS cakep sih laptopnye enak juga dan tahan banting juga.

Topic: technology
Golok tuh bentuknye sederhana. Mangkanye orang-orang tuh bisa gunain buat kebutuhan sehari-hari. Golok punya bilah nyang panjang trus tajem, bilah ntu bisa dibuat dari besi, bisa juga dibuat dari baja. Kalo buat pegangannye, golok biasanye pake kayu yang keras. Kalo lagi ga digunain, golok tub biasanye ditaro di dalem sarungnye, sarung ntu jyga dibuatnye dari kayu. Nah teryata golok itu ada dua tipenye. aye juga baru tau tuh. Golok ntu kaga cuma buat dipake sehari-hari aje, ada juga nyang buat disimpen. Pan kite udeh taunye golok cuma buat kebutuhan sehari-hari aje, teryata kalo nyang simpenan tuh ada nyang buat motong hewan kurban, ato juga taro di pinggang buat bela diri.

Topic: culture & heritage
Nasi goreng emang kaga perne ketinggalan kalo kite lagi bahas kuliner khas indonesa. Selaen sedep, gegaresan eni bisa disajiin buat waktu kapan aje, makan pagi cocok, siang pas, malam Bikinnye nyang gampang, bise dibikin dewek di rume, kalo males tinggal nyari di pinggir jalanan ade banyak tukang nyang jual nasi goreng. Make tambaan telor, ayam suwir, udang, baso sampi, ama bakso ikan, bikin nambah kesen mewah dalem cite rase nasi goreng. Bahan utamenye tibang nasi, telor, garem, gula, daon bawang, kecap, bawang merah, bawang puti, ama cabe. Care masaknye simpel, panasin minyak, trus tumis bumbu kasar ampe wangi. Abis ntu masuki telor, aduk-aduk ampe berbutir. Udeh gitu tambain bahan tambaannye, aduk-aduk. Tambain nasi, sambil diaduk masukin kecap juga. Masukin daon bawang, aduk rate lagi. Jadi dah, tinggal disajiin bareng telor ceplok ama bawang goreng.

Topic: food & beverages
Adè sêbuah têlagè nyang dihuni sêorang pêmudè tampan bêrnamè Awang Sukma. Diè pintêr niup suling amè rêsêp nyari burung. Tapi, kagak kayak biasènyè, burung-burung di ari ntu sêpi bangêt. Têrus, wayah diè mutusin buat molor, diè ngêdêngêr suarè orang kongko-kongko nyang têrnyatè ntu adalah tujuh bidadari nyang lagi mandi di têlagè. Ampè di têlagè, diè ngumpêt dan nyuri salèh atu pakèan mêrèka. Puguh ajè bidadari nyang pakèannyè ilang ngêrasè gêlisèh wayah bakal pulang karna kagak bisè balik kê kayangan. Têrus diè nêrimè tawaran Awang Sukma buat tinggal di rumènyè. Kagak lamè kêduènyè kawin dan dianugêrahin bocah bêrnamè Kumalasari. Akhirnyè, bidadari amè bocah wadonnyè ntu tau kalo dulu Awang Sukma nyang nyêmbunyiin pakèannyè. Akhirnyè, bidadari ngajak bocah wadonnyè pulang kê kayangan.

Topic: culture & heritage
Pas abad ke-19, ade jagoan dari daerah Tanah Abang. Entu jagoan namanye Sabeni. Sabeni entu katanye rela berkorban. Nah suatu hari, Jepang pengen nangkep anaknye Sabeni. Die kabur pas masih jadi anggota polisi. Jepang pun ngedatengin Sabeni. Katanye kalo Sabeni menang, Syafii akan dilepaskan. Nah kalo Sabeni kalah, die dan anaknye bakalan ditahan Jepang. Singkat cerita, Sabeni yang usianye 83 tahun menang dan ngalahin semua entu jagoan yang ngelawan die. Sabeni pun ngejek para lawannye karena kagak bisa ngelawan die yang udeh tua. Akhirnye Sabeni pun diangkat jadi kepala kampung dan ngajarin silat secara tenang biar kagak dicurigain Jepang secara terus-menerus. Die juga diangkat jadi kepala kampung biar kagak berontak. Entu die deskripsi kisahnye si Sabeni pas die usia 83-an.

Topic: culture & heritage
Kiat penggunaan ame pembersian nyang kurang tepat dapet ngebuat peralatan dapur mude rusak.  Kebiasaan buruk ntu tanpe disadari sering dibuat setiap ari.  Pare ahli ngingatin agar kaga nyuci peralatan dapur bebaan alumunium ama cuke.  Eni dapet nyebabin reaksi kimie nyang beisiko pinde kamakanan.  rerendem panci ame wajan dari besi terus dibuat abis masak biar node mude ilang pas dicuci. Tapi sanyampan ngebiarin die kalalu lame dalem aer dapet ngerusak lapisan pelindungnye.  Lapisan entu padahal baat penting buat ngelindungin panci ape aje dari pembakaran ame jadi nyang nganterin panas nyang bae ke masakan. Bersiin peralatan masak antilengket ame sabut gosok nyang kenceng juge bakal ngrusak permukaan masaknye.

Topic: food & beverages
Bêlakangan êni mulè marak pênggunèan kamèra analog. Carè pêrawatan kamèra analog sêbênêrnyè kagak bêgono susèh. Hal nyang kudu dipastiin dalêm pêrawatan kamèra analog adalah ngêrêsikin lènsa. Gunèin tisu khusus pêranti ngelap lènsa hinggè kagak adè dêbu atau kotoran laèn nyang nyêbabin tumbuhnyè jamur. Sêlanjutnyè, rêsikin dêbu nyang adè di sudut-sudut kamèra ngêgunèin blower atau pêngêmbus, têrus lap makè kaèn kê sêluruh awak kamèra. Bêrikutnyè, jauhin dari kapur barus. Khusus kamèra analog, kapur barus êni bisè ngêrusak awak kamèra karna uapnyè bisè ngêjè bintik-bintik padè lènsa kamèra. Kalo êlu punyè anggaran lêbih, êlu bisè nyiapin dry box pêranti nyimpên kamèra. Suhu dari pênyimpênan êni bisa diatur sêhinggè ngêjagè kêlêmbapan kamèra analog. Têrakhir, hindarin sinar matèari bêrlêbih supayè kamèra analog têtêp awèt.

Topic: technology
Elu punya game favorit? Aye punya. Pas SD, aye nginep di rumah sepupunye aye. Nah aye kadang maenin game di laptopnye die. Nah pas entu aye nyobain maen Plants vs Zombies. Nah aye demen banget sama entu game. Tantangannye seru dan tiap kite berhasil lewatin semua tantangannye, kite naek level, dan entar tantangannye makin susah, zombie-nye makin banyak, tapi setting tempat, senjata taneman, dan tantangannye beda dari level sebelomnye. Entu semua jadi bikin aye kagak bosen dan malah bikin aye terpacu buat maen entu game dan naek level. Nah ternyate ade manfaatnye dari aye maenin game favoritnye aye. Maen game kayaknye emang buang-buang waktu. Tapi kayak yang aye bilang, maen game favoritnye aye entu dorong aye buat terus naek level dan kudu ngadepin beragam rintangan. Jadinye tiap aye mau naek level, kudu ngelewatin beragam rintangan, entu ternyate bisa latih kemampuan analisisnye aye!

Topic: technology
Salah satu tempat wisata yang cukup dekat dengan Jakarta, namanye ntu Taman Bunga Nusantara. Sesuai dengan namanye, disini kite bisa menikmati taman bunga yang indah dan cukup luas. Secara resmi, Taman Bunga Nusantara diresmikannye oleh Presiden Soeharto pada tahun 1995. Sekarang tempat wisata ntu sudah menjadi salah satu destinasi wisata gacoannye pengunjung, terutama pengunjung dari wilayah DKI Jakarta. Berada di ketinggian pegunungan dan tidak jauh dari Gunung Gede, membuat suasananye dan udara disini seger sekali. Disini kita bisa melihat hamparannye rumput hijau yang langsung bikin adem, rangkaian bunga berbagai jenisnye yang indah, dan berbagai spot yang cakep dah buat poto poto, selain ntu ada juga wisata buat bocah pada maen disono, ada juga yang jual ganyeman jadi gausa takut kelaperan, di deket sono juga ada penginepan, jadi kalo mau nginep juga bisa.

Topic: leisures
Mereka pade berlomba-lomba mengembangkan teknologi yang telah ada guna melahirkan produk-produk baru yang bakal mengisi pasar. Melalui inovasi-inovasi, mereka memaksa insan-insan perkotaan menambah kebutuhan hidupnye. Perkembangan teknologi tentu kagak mungkin mencapai kata sempurna dalam arti sesungguhnye. Oleh karena ntu, kagak ada satu teknologi pun yang dikembangkan telah mencapai fase final. Inovasi-inovasi, dan penemuan-penemuan berikutnye tetap mengikuti sebuah pencapaian yang telah ada. Proses pun terus berlanjut, mengikuti hasrat, nafsu, dan kebutuhan manusia. Satu hal yang kagak dapat dihindari adalah teknologi pasti menghadirkan efek samping yang memengaruhi kehidupan manusia. Sekecil apa pun, teknologi pasti memiliki sifat “memaksa”, membuat manusia menjadi tergantung padanye.

Topic: technology
Seiring berjalannye waktu, profesi yang berkaitan sama badogan entu makin berkembang dan beragam, kagak cuma koki aje. Misalnye, lulusan dari bidang keahlian kuliner, ternyate juga dapet jadi seorang food vlogger. Modal dari pengalaman selama masa belajarnye, entu orang yang jadi lulusan dari bidang keahlian kuliner bisa ngasih review tentang beragam kuliner yang dicobainnye dan selanjutnye entu reviw dituangin ke model video yang selanjutnye diunggah di beberapa platform media sosial, bisa reels IG, TikTok, YouTube, dan laennye. Entu profesi juga jadi salah satu profesi yang peminatnye juga banyak saat enih. Soalnye ade beragam faktor yang bikin orang-orang jadi tertarik. Gimane, elu tertarik kagak?

Topic: food & beverages
Dalam agama Hindu ya ntu mempelajarinye kitab Weda. Selain kitab-kitab Weda, samhita ntu juga meliputi kitab Brahmana dan kitab Upanishad. Kitab Brahmana ntu merupakannye kitab yang menjelaskannye hal-hal tentang sesaji dan upacara. Sementara ntu kitab Upanishad memuat ajaran ketuhanan dan makna hidup. Kitab Weda memiliki beberapa sifat. Sebagai sumber keyakinan dan kepercayaannye, ntu kitab suci Weda memiliki beberapa sifat tertentu, ya ntu, adalah ; Weda tidak berawal, sebab Weda merupakannye sabda suci yang udeh ade sebelum alam diciptakannye oleh Tuhan. Weda tidak berakhir karena ajarannye ntu di dalamnye berlaku sepanjang zaman. Weda bukan agama dan hasil ciptaan manusia. Yang terakhir, Weda tidak kaku, tidak memiliki inti, dan sifatnye yang fleksibel.

Topic: religion
Pertama kali ngerasain gawe di kantoran dulu di bank. Waktu dulu belom ampe lama banget, sih, kerjanya. Soalnya, waktu itu cuman pengen ngisi waktu lebih berfaedah pas libur kuliah. Itu pertama kali ngerasain suasana kantor. Belom dapet info macem-macem kayak sekarang kalo kerja di kantor itu kebanyakan bisa saling gontok-gontokan. Dulu, kerjaannya kudu dapetin nasabah biar mau ngambil kredit di situ. Ada satu pegawe yang paling tua, jia keliatan paling semanget kerjanya. Jia juga sering banget gaet nasabah. Kenalannya banyak, bonusnya juga bejibun. Biarpun kayak gitu, jia sering ngajarin pegawe yang baru masuk biar bisa ngegaet nasabah. Jia ngasih trik-trik yang jia pake. Cuman, kagak lama akhirnya kudu keluar dari kantor gara-gara di keyakinan, kerjaan itu kagak barokah. Udah gitu, pas liburan juga udah mau rapih.

Topic: business
Nah buat tau ukuran dapur yang ideal, ape aje yang kudu elu perhatiin? Pertama, ketinggian dapur yang layak, mulai dari ketinggian kompornye, westafel atau tempat cuci piring, meja dapur, dan laennye. Kedua, ukuran meja dapur. Katenye, lebar meja dapur entu minimal 60 cm dan panjangnye bisa elu sesuaiin dengan kebutuhannye elu. Ketiga, ketinggian kabinet atau rak atau lemari. Keempat, jarak meja dapur dan kabinet atas yang ideal. Sebenernye, masih ade beberape lagi informasi terkait ukuran dapur yang pelru elu ketahuin biar dapur rumah elu jadi dapur yang ideal. Nah selebihnye elu bisa cari tau lebih lanjut ye, di internet ataupun sumber laennye yang terpercaya.

Topic: food & beverages
Beda orang beda karakter, emang banyak orang nyang mao olahraga di tempa umum. Cuma kaga semua orang mau olahraga bareng-bareng. Semua pan pilihan masing-masing ye jadi kalo emang ada dananye ya gapapa tuh bikin tempat olahraga di rumah. Tiap orang kan beda-beda ya karakternye, jadi setiap orang kan beda-beda tuh privasinye. Tapi, kaga ngapa dah lebih baik dari pada kaga mao olahraga sama sekali. Pokoknya olahraga nomer 1 dah, kan kaga enak tuh hari tuanye malah penyakitan. Pokoknye mao gimana juga nyang penting kite jangan lupa am kesehatan trus juga konsisten. Kaga cuma itu, kite juga harus jaga pola makan karna kan sayang kalo alat olahraga punya lengkap tapj makan ga dijaga sama aja.

Topic: sports
Aye ke Terasa Kopi pas lagi jem gegares siang, tempatnye lega ama resik, pelayanannye juga ajer emen, cocok dah buat nyang mao gawe nyantai ame mao ngumpul bareng keluarge juga bise karne tempatnye kerasan. Menu nyang aye pesen ntu ade dark choco late nyang hargenye Rp20.000. Bagen dikate eni nyang panas tapi tetep sedep, coklatnye berase ama manisnye juga pas kaga bikin enek ade hiasannye juga diatasnye. Buat launye aye mesen nasi ayam suwir oseng nyang hargenye Rp35.000. Nasinye pulen banget, ayam suwirnye gurih tapi mayan keasinan dikit, ade telornye juga, ditambah ade potongan cabenye ama ade timun sama tomat, sedep banget sih nyendoknye juga lumayan banyakk, jadi bikin kenyang juga.

Topic: food & beverages
Internet of Things sêlamè bêbêrapè taun têrakhir ngêjadi istilèh spèsial di duniè tèknologi. Padè kênyatèannyè, tèknologi nyang jugè sêring disingkat IoT êni kagak tibang dianggêp sêbagè istilèh kêrèn. IoT punyè arti bahwa intêrnèt mêrupakan sêgalènyè. Lêbih dari ntu, kêbêradèan IoT di èra transpormasi digital kayak sêkarang bêgono dipêrluin bisnis di bêrbagè sèktor industri. Bêrkat IoT, akhirnyè banyak bisnis bisè bêrèpolusi dêngan suksès dan nyiptèin inopasi amè layanan canggih dêngan tèknologi pintêr nyang têrintêgrasi. IoT bakal ngêjadi tèknologi nyang ngêmungkinin sêgalè hal kêhubung amè intêrnèt. Misalnyè, karang ngontrol pêrangkat rumèh kayak AC, kulkas, atau tipi bisè dilakuin sêcarè jarak jauh dari atu pêrangkat ajè.

Topic: technology
Kadang tuh kalo lagi sholat sering ngerasa kaga tenang ama kaga khusyuk, padahal kan kalo ngadep Allah kite harus khusyuk. Sebenernye bisa kalo kite mau khusyuk, tinggal kite ikutin aja tuh caranye. Pertama tuh kalo kite mau sholat usahain jangan ampe mikirin ape-ape. Kedua, kalo sholat tuh sikapnye mesti tenang jangan suka banyak gerakan nyang bisa biki. kite kaga khusyuk. Ketiga, kalo emang mao khusyuk tuh kite mesti pahamin artinye, jadi nanti lebih paham tuh maksud dan tujuan sholat. Keempat, biasain nih sholaf di awal waktu karna kalo di akhir waktu bikin kite jadi lalai trus kaga juga suka keburu-buru karna ada waktu nyang deketan tuh kaya magrib ama isya.

Topic: religion
Nyatanye kebanyakan orang ntu ngebutuhin kafein nyang ade di dalam kopi. Kafein seperti diketahui ame kekuatan ajaibnye mampu ngasi energi, ningkatin konsentrasi ame buat kite lebih fokus. Juge bantu orang buat bangun pagi ame lebih semangat aktivitas. Beberape koresponden ngaku kagak minumin kopi buat bersenang-senang. Tapi butuhin efek lantaran banyak alasan. buat begawe juge buat belajar di malem hari, buat lebih semangat ngejalani hari ame sebagainye, Kenikmatan kopi emang kaga bisa dielakin lagih, ntu alesan buat banyak pendenger lainnye akhirnye memutusin buat ngejalanin hidup ame kopi. Awalnye cuman coba-coba, kemudian lama-lama jatuh cinta. Jadi kemane pun pergi, kopi selalu jadi menu  nyang dipesen ame terus diseduh sendiri di rumahnye. Jika rase udeh bicare, hati pun susah untuk berpaling. Banyak nyang ngakuin bahwa kopi hadirin di hidup mereka berawal dari bersosialisasinye, Ajakan semacam “ngopi yuk!” masukin sebagai rutinitas hidup sehari-hari. Mau kagak mau kopi jadi media buat bertemu ame bersosialisasi. Kagak ade tatap muka kalo kagak ade kopi di meja. Lame-lame kebiasaan, suka ame tak bisa lepas lagi. Bahkan nyang awalnye ngopi cuman lantaran iseng semata terjebak ame ajaib hingga jadi candu sampe hari eni.

Topic: food & beverages
Membahas ganyeman di Indonesia gaada abisnye, selain kota di Indonesia yang bejibun, juga karena bejibun juga ragam ganyemannye. Salah satu kota yang jaraknye gajauh dari Jakarta, yaitu Bogor. Kota Bogor yang kotanya gaterlalu gede, memiliki aneka ganyeman yang bejibun, yang membuat pencita kuliner gabingung mencari garesan di kota ntu. Cuaca dingin yang mendukung perut jadi makin kelaperan. Salah satunye ntu die adalah soto mie, ntu makanan paling dicari orang-orang. Rasanye yang ajib, dan bikin anget, bikin orang orang yang rela ke Bogor buat ngeganyem ntu makanan. Kuahnye yang sedep, isiannye yang bejibun bikin orang orang jadiin ntu makanan gacoannye mereka. Yang sempet viral bejibun yang ngeganyem ntu soto mie di deket stasiun Bogor, ditempuh dengan cara yang gampang, harganye murah bener, bikin orang pade bejibun yang makan disono. Maka dari itu, buat yang rumahnye di daerah Bogor sekitar wajib bener dah makan soto mie di kota asalnye, karena rasanye lebih sedep aje ditambah suasananye kota Bogor yang syahdu bikin makin girang kita ngegaresnye.

Topic: food & beverages
Elu tau kan pentingnye nyiapin diri buat kondisi bencana alam? Elu udeh tau ape aje yang kudu disiapin? Katenye entu, yang pertama adalah kagak boleh panik. Kedua, kalo udeh kejadian, selametin diri sendiri dulu. Ketiga, peka dan amati lingkungan sekitar, selaen entu, pastiin ade jalur keluar terdekat. Keempat, bekelin diri dengan alat-alat keselamatan, perlengkapan darurat, dan pengetahuan tentang pertolongan pertama pada kecelakaan dan kegawatdaruratan. Abis entu, elu bisa mulai nyiapin alat-alat dan obat-obatan P3K di rumah, serta cek kadarluasa. Abis entu, di rumah elu juga bisa nyiapin tas emergency yang isinye berbagai perlengkapan emergency, kayak P3K, penerangan, dokumen identitas, aer minum dan badogan yang kadarluasanye lama, lilin, korek api, anduk, pakean ganti, selimut, dan laennye. Nah entu die informasi buat nyiapin diri untuk kondisi bencana alam.

Topic: slice of life
Oleh-oleh khas selanjutnye berasal dari daerah Malang. Oleh-oleh khas dari daerah Malang entu Kripik Buah. Malang entu terkenal bener tentang buah apelnye sehingga Kota Malang pun ade oleh-oleh khas dari daerahnye yang berkaitan sama buah apelnye, ya entu keripik buah apel. Tapi ade juga keripik buah laennye. Pokoknye, elu bisa nemuin aneka keripik buah di daerah Malang. Tapinye, dari banyaknye keripik buah, yang paling beken entu Kripik Buah Apel. Hal entu soalnye karena pohon apel di Kota Malang, jadinye entu kota banyak ngehasilin aneka olahan apel, dan salah satunya keripik apel. Bahkan ade minuman yang dari olahan apel juga, namenye sari apel batu Malang. Entu die oleh-oleh khas dari daerah Malang.

Topic: culture & heritage
Ranca Upas jadi tempat wisata nyang naik daon banget dalem beberape tahun terakhir, lantaran ade tige alesan, pemandangan alamnye nyang bikin kite ngerasa di dunia laen, penangkaran rusanye nyang nyenengin, ame  kabut paginye nyang bikin foto-foto kite dimari bagus buat disimpen disosial media, Kalo kite juge pengen punye foto-foto keren dengan panorama alam nyang keren atawa foto-foto ame rusa-rusa nyang lucu juge ramah, kite wajib banget ngunjungi Ranca Upas kalo liburan ke Bandung. Harga tiketnye masuk untuk wisatawan domestik ntu Rp 25.000, kalo buat wisatawan asing ntu Rp 44.000. eni udah termasuk untuk masuk ke areanye rusa Timorensis Deer Captive Breeding.

Topic: leisures
Dalam agama Hindu tidak mutlak harus dikremasi, lantaran ada yg dikremasi, ada yg hanya dimakamkan dan ada juga yg hanya diletakkan di kuburan tanpa dimakamkan dan tanpa di kremasi, Dan anda bisa lihat itu semua di Bali, dalam upacara ngaben dalam Hindu memang ada yg dikremasi, ada yg dimakamkan dan ada yg diletakkan di kuburan. Sehingga upacara kematian dalam agama Hindu Dharma disebut upacara "Ngaben" klo di Bali dan Klo di Hindu tradisi Jawa saat ini terutama di Jatim disebut upacara "Entas-Entas" dan begitu juga Hindu tradisi Jawa zaman dulu juga punya istilah tersendiri untuk upacara kematian dalam Hindu. Dan prosesi upacara Ngaben dalam Hindu ada yg di-Kremasi, ada yg hanya dimakamkan saja dan ada yg diletakkan diatas tanah kuburan begitu saja(cth:Desa Trunyan), namun meskipun begitu pada umumnya upacara Ngaben dalam Hindu adalah di Kremasi (pada umumnya)

Topic: religion
Masih berubungan ama laut. Kata orang, sayang banget udah tinggal di Indonesia kalo belom liat dalem ama pemandangan laut di Indonesia. Kita bisa nyobain olahraga yang rada serem, tapi nyenengin banget. Itu olahraga menyelam alias nyelem di laut. Sama kayak selancar, ngikut olahraga ini juga kudu latian dulu. Kita kagak bisa sembarangan nyelem di laut kalo kagak mau ngebahayain diri. Kalo ada yang kagak ikut pelatihan, tapi keliatan udah jago, berati orang itu udah kebiasa dari kecil berenang ampe nyelem di laut. Kalo buat yang awal kayak kita mau nyoba juga bisa, asal latian. Kita kudu dapet sertifikatnya dulu baru dibolehin nyelem. Kita boleh ikut daftar latian buat ngedapetin sertifikat itu di Jakarta, Bali, Lombok, ama tempat lain yang lokasinya lautnya pas buat nyelem.

Topic: sports
Tempo dulu anak-anak muda jarang ade yang ngopi, tapi tempo sekarang ngopi udeh jadi budayanye anak muda. Mau yang laki yang cewe pade hobinye ngopi sambil ngeloneng di tempat ngopi yang ngejamur banget. Aneka macem garesan juga ade buat nemenin ngopi. Harganye juga macem macem dah, dari yang murah bener ampe yang mahal etdah. Tapi herannye anak-anak tetep demen bener. Pade ngeloneng ampe lupa waktu kalo udeh ketemu kopi. Tua muda pade demen girang bener kalo udeh ngopi sembari ngeloneng sama temennye. Saking seringnye anak pade ngopi ngeloneng di kafe, bikin orangtuanye pade gedek gegara pade pulangnye bisa ampe malem, ampe lupa waktu.

Topic: food & beverages
Dulu aye juga kaga ade tempat berbagi si, jadi kaga ade nyang ngarahin idupnye. Awal mula aye jadi orang nyang pemalu trus ga pede gara-gara kekurangan nyang aye punya. Dari kekurangan itu orang ngeliat aye tuh beda, jadi abis itu aye jadi kaga pede. Udah gitu, di keluarga juga sering dibahas tuh kekurangan aye, mereka nyang harusnye ngelindungin tapi malah ngerendahin. Aye bingung kan mau cerita ama siapa, jadi ya dari dulu cuma bisa pendem sendiri bae. Gara-gara itu aye jadi anak nyang tertutup, minder, trus takut ama orang baru. Peran lingkungan nyatanye ngaruh banget tuh buat tumbuh kembang anak, mangkanye orang tua masih harus perhatiin.

Topic: sports
Yogyakarta merupakan salah satu kota yang punya seabrek ganyeman dan tempat tempat yang asik buat dikunjungin. Di kota ntu tempat yang jadi gacoannye orang orang kalo lagi jalan jalan ke Jogja adalah Malioboro. Bejibun orang bisa kite temuin kalo ke Malioboro, ntu tempat sebenernye jalanan yang di kanan kirinye banyak orang yang jualan, mulai dari baju, aksesoris, dan ganyeman dijualin disono, harganye juga beragam. Para pelancong yang lagi berlibur di Jogja kalo di agenda tujuannye mau ke Malioboro pasti die cari penginepan yang deket sama ntu tempat. Salah satunye adalah penginepan Gran senyum Tugu yang letaknye di jalan Tugu deket monumen Tugu dan gajauh kalo mau ke Malioboro. Ntu hotel memberikan kenyamanan yang sangat cakep, mulai dari tempatnye yang nyaman, deket jalan raya, kamarnye yang luas tapi gamahal, fasilitasnye lengkap, bersih ada kolam renang dan tempat main anak membuat hotel ntu jadi gacoannye orang banyak, pade demen buat nginep di ntu hotel.

Topic: leisures
Hobi nyeruput kopi awalnye adalah hobinye para lelaki, namun ntu hobi sekarang jadi hobinye para perempuan juga, dan dilakukan hampir semua umur tapi banyakkannye ya anak-anak muda. Saat ini juga makanye kedai kopi makin bejibun aje, makin menjamur aje tuh ntu kedai kopi gegara saat ini orang orang pade demam ngopi. Nyeruput kopi emang paling ajib diseruput dalam keadaan cuaca apepun. Mau lagi panas ape cuaca ujan tetep aje nyeruput kopi sembari ditemenin ganyeman kesukaan kite. Hobi ngopi saat ini udeh menjadi trend anak muda masa kini. Kalo katanye ntu pade anak muda kaga bisa dah jalanin hari kalo beloman nyeruput kopi.

Topic: leisures
Keadaan pandemi entu bikin orang-orang pade sadar kalo kesehatan entu hal yang penting bener. Nah, ketenye hal entu bisa elu jadiin ide buat jualan online, ya entu jual produk kesehatan. Ade beragam produk kesehatan yang dibutuhin banyak orang, misalnye entu vitamin dan masker wajah. Kagak cuma entu aje produk kesehatan yang dicari dan dibutuhun banyak orang, masih ade produk laennye yanh dibutuhin jaman pandemi. Produk laennye entu misalnye hand sanitizer. Katenye, entu produk juga lumayan laku selama pandemi. Elu bisa jual entu produk dalem beragam ukuran dan harga yang pas biar laku. Bahkan katenye, elu juga bisa jual beragam alat kesehatan laennge, kayak termometer, oximeter, alat pengukur tekanan darah, sampe obat P3K.

Topic: business
Angklung multitonal (bernada ganda) yang berkembang dari masyarakat Sunda. Alat musik ini dibuat dari bambu, dibunyikan dengan cara digoyangkan (bunyi disebabkan oleh benturan badan pipa bambu) sehingga menghasilkan bunyi yang bergetar dalam susunan nada 2, 3, sampai 4 nada dalam setiap ukuran, baik besar maupun kecil. Dictionary of the Sunda Language karya Jonathan Rigg, yang diterbitkan pada tahun 1862 di Batavia, menuliskan bahwa angklung adalah alat musik yang terbuat dari pipa-pipa bambu yang dipotong ujung-ujungnya menyerupai pipa-pipa dalam suatu organ, dan diikat bersama dalam suatu bingkai, digetarkan untuk menghasilkan bunyi. Angklung juga biasanya ditempatkan pada gantungan yang bermaksud mudah dalam memainkannya

Topic: culture & heritage
Olahrage ekstrem enih emang banyaknye nyang behubungan ame ketinggian. Ade namenye paralayang nyang cara maennye tebang make sejenis parasut. Biasanye diadain di lereng bukit. Mirip-mirip ame tejun payung, parasut buat di paralayang enih juge ngembang pas udeh kagak napak di darat. Gegara sejenis olahrage udare, jadi buat maen enih juge manpaatin angin nyang ngebantu parasut sebage sumber daya angkat. Buat nyang baru mulai coba-coba olahrage enih, jan takut keberatan bawa parasutnye, soalnye ade tiga pilihan parasut disesuain ame udeh seberape bisa maen ginian. Jenis-jenisnye parasut buat pemule, parasut buat penerbang menengah, ame parasut buat penerbang nyang udeh mahir. Selaen ntu, kalo masi awal-awal juge pasti bakal dibantu ame pilotnye nyang ngontrol parasutnye di belakang kite. Iye, terbangnye beduaan!

Topic: sports
Kalo kita emang masih kaget banget ngadepin rugi itu, kita bisa tenangin diri dulu sebentaran. Cuman, jangan lama-lama. Kita kasih waktu buat diri sendiri. Biar kita kagak kebawa terus. Misalnya, seminggu aja. Abis seminggu, kita pastiin kita udah bisa mikir lagi, bangkit lagi. Kalo kita cepet begerak, peluang kita juga makin keliatan ke depannya. Pas udah siap. Ayok kita mulai begerak! Pertama, sebelomnya kalo kita udah nabung, kita longok tabungan yang udah kita siapin. Duit cadangan itu bisa kita pake lagi buat modal awal bangun usaha baru. Cuman, namanya juga baru ngerintis, kita jangan teledor lagi. Jangan make duit cadangan tadi buat modal. Parohin buat simpenan. Kedua, pas idup sehari-hari juga kita kudu makin irit lagi. Ketiga, kalo emang kuatir duit simpenan abis, terus modal belom muter, kita bisa kerja dulu aja ama orang laen. duit gajinya kita kumpulin, buat tambahan modal usaha lagi.

Topic: business
Pas ada gejala virus covid19 kan orang tuh pade khawatir amanorang nyang suhu badannye panas. Nah, setelah ada PPKM kalo ada orang nyang mau masuk ruangan tertutup kudu cek suhu badan, pake hand sanitizer kan yak. Tapi dengan adanye virus itu, tempat-tempat nyang udeh maju mah udeh kaga pake nyang manual lagi. Udeh ada alat nyang nanti nyambung ke tipi nyang nantinye kite bisa liat. Di tipi itu ada muka kite trus keliatan dah tuh subu badan kite, kalo kite demam nanti di sana tuh keliatan. Dengan adanye teknologi ini tuh orang nyang jadi nerima tamu buat ngecek suhu ama kasih hand sanitizer.

Topic: technology
Selaen futsal jadi olahraga nyang harusnya dimaenin laki-laki, teryate banyak juga orang nyang anggep kalo cewe maen futsal tuh pasti tomboy. Kebanyakan orang nilai tuh kalo cewe maen futsal tuh setelannye kaya laki nyang pake baju gombrong ama celana pendek. Kaga cuma ntu, cewe nyang demen ama futsal tuh pasti maennye ama cowo mulu kaga ama cewe. Trus kalo potongan rambutnye tuh pasti bondol, padahal aye sendiri aja pake kerudung tuh. Emang sih buat perempuan nyang udeh istikhomah kurang cocok, soalnye kalo bajunye pan sama ama nyang laen, baju pendek trus celana juga pendek, jadi balik ke probadi masing-masing aje ya namanyee juga hobi jadi tetep aje aye lakuin.

Topic: leisures
Masing kêingêt wayah dulu ayè umur limè taun. Saban pagi di ari Sabtu atau Minggu, ayè nunggu mpok-mpok tukang jamu nyang liwat di dêpan rumèh. Sêlaèn jamu buyung upik, biasènyè ayè mêsên jamu bêras kêncur. Jamu bêras kêncur adalah olahan kêncur nyang dicampur bêras amè gulè mèrah sêbagè pêmanis alami. Têrnyatè, ngonsumi jamu bêras kêncur ntu banyak manpaatnyè, yè. Bêbêrapè manpaatnyè nyang ayè tau adalah buat nyêmbuhin maag, ngêningkatin napsu madang, ngilangin pêgêl-pêgêl, ngêningkatin staminè, ngêjagè kadar gulè darèh, nyêgah sariawan, amè ngêrêdèin bèrak-bèrak. Dulu mah ayè asal minum ajè karna dêmên amè rasènyè. Sayangnyè, karang ayè udèh jarang ngonsumsi jamu bêras kêncur lagi.

Topic: food & beverages
Buah naga bêrasal dari Mèksiko, Amèrika Têngah, amè Amèrika Sêlatan. Padè 1870, orang Pêrancis dari Guyana ngêbawè buah naga kê Viètnam. Awalnyè, di Viètnam tanêman êni tibang sêbagè tanêman hias hinggè akhirnyè tanêman êni tumbuh subur di Viètnam amè Thailand. Sêjak ntulah buah naga dibudidayèin di nêgarè-nêgarè Asia Tênggara. Di Indonèsia, buah naga udèh adè sêjak 1977. Wayah ntu masarakat Indonèsia bêlon nyobè ngêbudidayèin dèwèk, tapi masing impor dari Thailand. Indonèsia mulè nyobè ngêbudidayèinnyè pêrtamè kali padè 2000. Julukan buah naga êni bêrmula dari masarakat Viètnam amè Cina. Karna dianggêp pêmbawè bêrkah, mêrèka naro tanêman buah naga êni di antarè duè èkor patung naga bêwarnè ijo di atas mèja altar.

Topic: food & beverages
Yang namanye idup, pasti ade aje masalah, kendala, tantangan, dan tekanan yang bikin stres kan? Pun Jane pas lagi nyoba kerja jadi freelancer di suatu perusahaan. Die ade masalah dan entu bikin die jadi tertekan. bener. Karena tertekan atau ngerasa stres, die jadi kagak nyaman gitu suasana hatinye. Make dari entu die kudu cari cara buat ilangin stresnye. Nah karena jadwalnye padet, die pun mutusin buat nyari cara ilangin stres yang bisa dilakuin di rumah dan kapan pun. AKhirnye die nyoba buat nonton serial. Nah die pun kehibur dan stresnye pun berkurang. Sejak saat entu die jadiin nonton sebagai cara ilangin stres, tapi kagak lupa juga buat ibadah biar tenang.

Topic: slice of life
Taman Wisata Alam Gunung Tangkuban Parahu merupakan salah satunye objek wisata alam yang terletaknye di Provinsi Jawa Barat. Menurut lamannye Tangkuban Parahu, secara administratif ntu tempat berada di dua wilayah Kabupaten, yaitu Kabupaten Bandung Barat dengan Kabupaten Subang. Berada di ketinggian 2.084 meter diatas permukaan laut atau sekitar 6.837 kaki, posisi geografis pada 60 46’LS 1070 36’ BT (Trop. Nederl. 1938). Taman Wisata Alam Gunung Tangkuban Parahu, ntu memiliki beberapa daya tarik wisatanye seperti pemandangan alam, area permainan Outbound, Taman Cinta dan Taman Edukasi. Taman Wisata Alam Gunung Tangkuban Parahu memiliki beberapa kawah diantaranya yaitu Kawah Ratu, Kawah Upas, Kawah Baru dan Kawah Domas. Hal ntu yang bikin ntu tempat wisata kaga pernah sepi, selalu rame, bejibun orang pade wisata dimari. Ntu tempat dijadiin gacoannye orang orang kalo lagi pade berlibur ke Bandung.

Topic: leisures
Elu tau kan ye, alat teknologi yang udeh ade dari waktu entu tapi spesifikasinye tetep berkembang dan makin canggih salah satunye entu laptop? Bahkan karena spesifikasinye makin canggih, laptop kagak kalah canggih sama alat teknologi terkini juga. Tapi walaupun entu laptop makin canggih, tetep aje laptop kagak kebal dari yang namanye kerusakan. Kerusakannye entu bikin kinerjanye laptop jadi lambat. Nah katenye sih, penyebab laptop makin lambat entu karena virus, perangkat lunaknye terlalu banyak, hardisknye makin usang dan penuh, laptop makin panas, kapasitas ram terlalu kecil, drive C udeh penuh, dan penyebab laennye, yang bisa aje karena kite kagak ngerawat dan ngejaga dengan baek.

Topic: technology
Padahal Rasulullah SAW bersabda, ''Sebaik-baik sahabat di sisi Allah SWT adalah mereka yang terbaik kepada sahabatnya, dan sebaik-baik tetangga di sisi Allah SWT adalah mereka yang terbaik pada tetangganya.'' Adapun hadis lain, ''Barangsiapa beriman kepada Allah SWT dan hari akhir, maka janganlah dia sakiti tetangganya.''Hakikatnye ntu, tetangga kite ntu adalah saudara terdekat. Meskipun kagak ada hubungan darah dengannye, tapi tetanggalah yang pertama kali datang menolong saat kite kesusahan. Tetangga pula yang pertama kali membantu di saat kite memerlukan bantuan. Seorang Muslim yang taat senantiasa menjaga hubungan baik dengan tetangganye ntu seperti diteladani Rasulullah SAW. Jika kite memasak, kemudian aroma ganyemannye kite ntu tercium tetangga, wajib bagi kita memberi sebagian ganyeman ntu kepada tetangga yang menciumnye. Ntulah teladan Rasulullah SAW. Hakikatnye hidup bertetangga harus saling berbagi di saat kite ntu sedang longgar, dan saling memudahkan di saat tetangga mengalami kesusahan. Untuk ntu semoga kite kagak termasuk orang-orang yang digugat oleh tetangga kite di akhirat kelak, seperti yang disabdakannye Rasulullah SAW, ''Pada hari kiamat kelak seorang tetangga memegang tetangganya dan berkata, 'Ya Tuhan, Engkau luaskan rezeki saudaraku ini dan menyempitkan rezekiku sehingga saya lapar pada waktu siang hari dan ia kenyang, maka tanyakan kepadanya mengapa ia menutup pintunya dan mengharamkan aku dari apa yang telah diluaskan baginya'.'' 

Topic: slice of life
Pekerjaan yang diprediksikan akan digantikan oleh robot di masa depan yang jelas dan sudah pasti adalah pekerjaan" yang sifatnya repetititf atau berulang-ulang. Contoh sederhana adalah pada sebuah industri rokok. Dulu membuat rokok memerlukan puluhan bahkan ratusan karyawan untuk melinting rokok. Walaupun sekarang juga masih ada rokok yang kita kenal sebagai SKT (Sigaret Kretek Tangan) atau rokok yang dilinting manual menggunakan tangan, namun sekarang juga banyak rokok yang dibuat otomatis menggunakan mesin otomatis yang biasa dikenal sebagai SKM (Sigaret Kretek Mesin). Contoh lainnya juga sangat mudah ditemukan pada pabrik" terutama yang bergerak dibidang makanan atau minuman serta barang" yang dipakai sehari-hari. Sekarang teknologi robot juga juga sudah mulai memasuki dan mulai menggantikan layanan customer service yang bisa dilihat dengan banyaknya marketplace yang menggunakan teknologi bot chat untuk melayani pelanggannya. Pada intinya pekerjaan" yang sangat mudah digantikan oleh robot adalah pekerjaan" yang memiliki algoritma atau urutan kerja yang jelas dan kegiatannya cenderung berulang-ulang.

Topic: technology
Sebenernye aye baru tau tuh pas udeh gede aye takut ketinggian, pas udeh nyoba beberapa olahraga. Setiap mau nyoba tuh aye keluar keringet segede-gede biji jagung. Udah gitu kaki rasanye lemes kaga ada gairah buat berdiri. Rasanye tuh kaya mau pingsan walaupun kaga pernah ngerasain nyang namanye pingsan. Pokonya untuk hal-hal yang ekstrim aye kaga punya nyali dah ngadepinye. Bener-bener takut, kaga bisa dipaksa juga. Bukan kaga mau sembuh, cuman aye tuh orangnye parnoan takut kejadian ape-ape padahal belom terjadi. Kalo biasa dibilang mah overthingking sih bahasa kerennya. Gara-gara itu aye kava pernah diajak buat maen-maen olahraga nyang ektrim lagi, tapi aye si kaga masalah, dari pada nyari penyakit ya.

Topic: sports
Udeh due bulan enih, Doel ngerase toko onlen shop-nye menurun bangat propitnye. Dari nyang dulu-dulu bise di angka belasan jute, karang cume ade satu digit aje. Doel ngerasa kudu kilas balik ke belakang, ade masalah ape di tokonye. Terus, gegara die cuman ngejalanin onlen shop enih bareng temennye atu orang, makanye die ajak teleponan lah si orang enih nyang tugasnye jadi admin buat epaluasi bareng. Mereka ngobrol banyak soal perjalanan onlen shop enih per due bulan lalu. Di situ ditemuin kalo emang pelanggannye lumayan nurun drastis. Cuman, kate si admin enih, keknye gegara orang-orang udeh kagak terlalu butuh produk mereka sekarang, nya entu lisensi platform Zoom. PPKM udeh diapus ame pemerentah, jadi kegiatan banyak nyang balik ke luring lagi. Dari obrolan enih, Doel ame temennye sepakat buat ngerambah ke produk laen, kek Netflix, Disney+, HBO Go, dan aplikasi streaming laennye, bari nurunin harge ame ngadain diskon-diskon di produk Zoom mereka. Dengan gerakan enih, Doel ame si admin berharap bakal naekin propit toko mereka lagih.

Topic: business
Lucunya, meskipun saat ini menggunakan iPhone XR yang notabene adalah penawaran terbaru Apple periode ini, ponsel termahal saya adalah iPhone 7 Plus yang saya miliki sebelumnya. Saya membeli ponsel itu hanya beberapa bulan setelah versi Red Product keluar sehingga harganya masih cukup tinggi. Pada saat membali ponsel tersebut, saya sedang mencari pengganti untuk Lumia 950 milik saya karena saat itu Microsoft baru saja mengumumkan dihentikannya dukungan untuk Windows 10 Mobile. Secara keseluruhan, saya sangat puas dengan performa iPhone 7 Plus dan sebenarnya tidak ada rencana melepasnya kalau bukan seorang teman baik saya merengek-rengek ingin membeli ponsel tersebut (karena melihat saya tidak pernah ada kesulitan dalam menggunakannya). Waktu itu saya menginginkan kestabilan, sebuah ponsel yang andal untuk menerima email dan mengelola komunikasi saya dengan para pelanggan. Perangkat ini sama sekali tidak mengecewakan saya dalam memenuhi kebutuhan itu

Topic: technology
Pak abu ude lame banget jualan nasi goreng didepan kompleks rumah ane, die jualan mulai jam 5 sore smpe jam 12 an. atawa seabisnye ntu jualannye. ga ade tukang nasi goreng lagi didaerah rumah ane, jadi kalo lapak jualannye baru dibikin orang nyang beli ude ngantri, pak abu kagak punya asisten jadi semua dikerjain semua sendirian, mulai bangun tenda jualannye, dorong gerobak jualnnye, siapin meja, bangku, dan peralatan masaknye, macem nasi goreng nyang dijual macem-macem mulai nasi goreng biasa, nasi goreng ati ampela, nasi goreng seafood, nasi goreng pete, minuman nyang pak abu jual juga beragam ade es teh manis, es jeruk ame es kelape mude

Topic: food & beverages
Perhitungan untuk berape besarannye ntu dana yang bakal perlu dikeluarkannye ntu untuk dana darurat adalah untuk mereka yang masih single atau kagak mempunyai tanggungan adalah sebesar 3-6 kali gaji yang dimiliki. Sementara ntu untuk mereka yang udeh mempunyai keluarga, besar dana darurat yang dibutuhkan ntu adalah 6-12 kali gaji yang didapat. Contohnye, jika gaji yang didapat adalah 5 juta Rupiah, maka dana darurat yang wajib ntu dimilikinye oleh mereka yang single adalah 15-30 juta Rupiah, sementara untuk yang udeh berkeluarga ntu setidaknye memiliki 30-60 juta Rupiah. Kaget melihat jumlah dana yang dibutuhkannye ntu? Selain disiplin menyisihkan, dibutuhkannye juga sejumlah strategi dalam mengumpulkan dana darurat. 

Topic: slice of life
Perasaan puas muncul setiap kali kite berhasil mencoret satu to do list dalam daftar tugas hari ntu. Lega, dan senang mendorong otak merilis hormon dopamin yang mengubah mood menjadi positif. Maka, kagak ada salahnye kite untuk merayakan keberhasilan kecil ntu dengan gembira. Cara merayakannye pun kagak harus mewah, atau jor-joran. Bisa dengan mentraktir diri sendiri segelas es kopi susu favorit, menonton video review produk incaran di YouTube, atau memesan ganyeman yang udeh lama kagak disantap lewat layanan pesan antar. Merayakan keberhasilan kecil jadi tips tetap semangat kerja di kantor yang berarti karena bisa menambah semangat kerja, dan memompa rasa percaya diri kite.

Topic: business
Kêidupan di kotè amè di dèsa amat jauh tangèh. Wayah sêsêorang tinggal di pêrkotèan, orang di sêkitar puguh jarang bangêt mêratiin sêcarè dêtail tingkah laku, masalèh orang laèn, bahkan têntang kêidupan sêsêorang. Pènomèna ntu bisè dibilang cuek têradêp urusan orang laèn. Hal ntu justru bêrbèda dêngan masarakat di dèsa padè umumnyè. Kalo sêsêorang tinggal di dèsa amè ngêlakuin kêsalèhan sêdikit ajè, êlu bakal ngêjadi omongan masarakat dèsa. Atau bisè dibilang sêrba salèh kalo diliat dari pontênan orang laèn. Mêski bêgono, sêbênêrnyè masarakat dèsa amat opèn dêngan êlu. Mangkè dari ntu, kalo tinggal di dèsa disaranin buat nyiapin mèntal sêcarè matêng. Anggêp ucapan ntu sêbagè pêmicu sêmangêt biar suksès.

Topic: slice of life